Fl-elezzjoni ġenerali tat-8 ta' Marzu 2008, fuq il-XI-il Distrett Elettorali, fl-ewwel għadd kelli 315 vot li sal-għadd numru 10 (meta ġejt eliminat) kienu żdiedu għal 493 vot. Dawn il-178 vot miżjuda ġew għandi kif ġej : + għaxar voti meta ġew eliminati l-kandidati Anthony Bartolo tal-Alleanza Nazzjonali u Norman Lowell ta' Imperium Europa, + vot wieħed meta ġie eliminat il-kandidat tal-Partit Nazzjonalista Michael Asciak, + erba' voti meta ġie eliminat il-kandidat tal-Partit Nazzjonalista Ian Castaldi Paris, + erbgha u għoxrin vot meta ġie eliminat il-kandidat tal-Alleanza Nazzjonali Anġlu Xuereb, + mija u dsatax-il vot meta ġie eliminat il-kollega tiegħi Ralph Cassar kandidat tal-Alternattiva Demokratika, + vot wieħed meta ġie eliminat il-kandidat tal-Partit Nazzjonalista Ċensu Galea, + ħdax-il vot meta ġie eliminat il-kandidat tal-Partit Nazzjonalista Ivan Zammit Montebello, + tmien voti meta ġie eliminat il-kandidat tal-Partit Nazzjonalista Victor Scerri. Meta ġejt eliminat jiena fl-għadd numru 10 dawn il-voti spiċċaw kif ġej : + 124 marru għand kandidati tal-Partit Laburista ( Anthony Agius Decelis : 50, Charles Buhagiar : 31, Anġlu Farrugia : 28, Michael Farrugia : 11, Joe Sammut : 4) + 196 intilfu, ma marru għand ħadd. Hekk iddeċidew il-votanti, u hekk sar. Il-voti għand l-AD ġew mingħand kulħadd u marru lura għand kulħadd.
Il-voti li tajtuni fil-XI-il Distrett